open-index/open-wikipedia-markdown huggingface dataset:
Bank of America Plaza

**Bank of America Plaza** môže byť:
* Bank of America Plaza (Atlanta)
* Bank of America Plaza (Dallas)
* Bank of America Plaza (St. Louis)
Saab

right|thumb|Saab 99
right|thumb|Saab Catherina

**Saab AB** (**Svenska Aeroplan Aktiebolaget**) je švédsky výrobca lietadiel a obranných systémov. Spoločnosť bola založená v roku 1937 v meste Trollhättan. V roku 1939 sa zlúčila s firmou ABSJ a sídlo sa tak premiestnilo do mesta Linköping.

V roku 1947 začal Saab vyrábať automobily. Od roku 1968 do roku 1995 bol Saab zlúčený so švédskou automobilkou Scania-Vabis pod názvom **Saab-Scania**. Automobilová divízia sa v roku 1990 oddelila pod názvom '''Saab Automobile''' ako spoločný podnik s americkou spoločnosťou General Motors. V roku 2000 General Motors odkúpil zbytok automobilovej divízie, odkedy sa Saab a Saab Automobile stali dvomi nezávislými firmami.

## Iné projekty
 

## Externé odkazy
* Oficiálne stránky
* www.saabmuseum.com, história značky
Šen-čen

thumb|Šen-čen
**Šen-čen** (, ) je subprovinčné mesto v provincii Kuang-tung v južnej Číne, severne od Hongkongu. Je to centrum zahraničných investícií a od konca 70. rokov jedno z najrýchlejšie rastúcich miest na svete. Je tu aj druhý najvyťaženejší prístav v Číne po Šanghaji. V meste sídli niekoľko desiatok technologických startupov, ale aj veľké čínske technologické spoločnosti, taktiež sa tu vyrába viac ako 50% všetkej čínskej elektroniky. Práve preto mesto dostalo prezívku Silicon Valley Číny. 

Má rozlohu  a počet obyvateľov v administratívnych hraniciach je 17 560 000 (v roku 2020).
Aj keď sa Šen-čen nachádza len trochu južne od obratníka Raka, vďaka sibírskej anticyklóne má teplé, monzúnové a vlhké subtropické podnebie, hoci je pomerne blízko tropickému. Zimy sú mierne a relatívne suché, čiastočne kvôli vplyvu Juhočínskeho mora.

## Iné projekty
 


Kategória:Mestá v Číne
Kategória:Prístavné mestá v Číne
Kategória:Prístavné mestá Juhočínskeho mora
Kao-siung

**Kao-siung** (čín. 高雄) je po Tchaj-peji druhé najväčšie mesto na Taiwane. Leží na juhu ostrova, v miestnom správnom systéme je to centrálne spravované mesto. Podľa údajov z roku 2015 tu žije 2&nbsp;778&nbsp;918 obyvateľov. Mesto bolo v roku 2009 hostiteľom Svetových hier.

Kao-siung je priemyselné centrum oblasti. Dominuje hlavne ťažký priemysel, výroba hliníka, drevospracujúci priemysel, chemický priemysel, ťažké strojárstvo a stavba lodí. Je to najvýznamnejší prístav v krajine a svojou veľkosťou je štvrtý najväčší na svete, je tiež základňou námorníctva Taiwanu.

## Partnerské mestá

## Iné projekty

Kategória:Mestá na Taiwane
Kategória:Prístavy na Taiwane
Rover

**Rover** bola britská automobilka založená ako Starley & Co. Sutton v Coventry roku 1878. V rokoch 1994 - 2000 bola súčasťou BMW a od roku 2000 bola súčasťou firmy MG Rover Group. V apríli 2005 bola kvôli krachu firmy zastavená výroba vozidiel. V júli 2005 firma Nanjing Automobile Group odkúpila majetok Roveru s plánmi obnovenia výroby roku 2007 v Číne a Longbridgi. 18. septembra 2006 firma Ford Motor Company kúpila od BMW práva na názov *Rover* za približne 6 miliónov dolárov.

## Iné projekty

Kategória:Automobilky Spojeného kráľovstva
Hamit Altıntop

**Hamit Altıntop** (* 8. december 1982, Gelsenkirchen) je turecký futbalista. V súčasnosti je hráčom nemeckého veľkoklubu Bayern Mníchov do ktorého prestúpil pred sezónou 2007-08 zo Schalke. Je dvojčikou futbalového útočníka a bývalého spoluhráča Halila Altıntopa.

Ešte v drese Schalke vyhral v roku 2007 Nemecký superpohár. Na medzinárodnej úrovni reprezentuje Turecko.

## Iné projekty

Kategória:Tureckí futbalisti
Kategória:Hráči FC Schalke 04
Kategória:Hráči Bayern München
Kategória:Dvojčatá
Kategória:Osobnosti z Gelsenkirchenu
Wu-chan

thumb|Wu-chan

**Wu-chan** (, ) je hlavné mesto čínskej provincie Chu-pej a najľudnatejšie mesto v strednej Číne. Má rozlohu  a žije tu 11,08 milióna obyvateľov, v metropolitnej oblasti 6,1 milióna.

Mesto je podľa niektorých názorov epicentrum vzniku nového typu koronavírusu, ktorý sa následne rozšíril v Číne a po celom svete. Podrobnosti o chorobe pozri v článku COVID-19.

## Iné projekty

Kategória:Mestá v Číne
Bank of America Plaza (Atlanta)

right|thumb|Bank of America Plaza

**Bank of America Plaza** je mrakodrap v Atlante pomenovaný podľa najväčšieho nájomníka, Bank of America. Má výšku 311,8 m a 55 poschodí, je to 24. najvyššia budova na svete. Je to najvyššia budova v USA mimo New Yorku a Chicaga a najvyššia budova v hlavnom meste štátu USA. Dokončená bola v roku 1992. Bol to posledný americký mrakodrap, ktorý bol medzi desiatimi najvyššími budovami na svete (ostatné boli z Ázie). Bola postavená podľa návrhu architekta Kevina Rochea.

## Iné projekty
 

Kategória:Mrakodrapy v Atlante
Kategória:Architektúra z 1992
George Washington DeLong

**George Washington DeLong** (* 22. august 1844 – † 31. október 1881) bol americký námorný dôstojník a nešťastný bádateľ. 

Narodil sa v New York City, študoval na americkej námornej akadémii v Annapolise. V roku 1879 na podnet Jamesa Gordona Bennetta Jr., majiteľa novín *[[New York Herald]]*, a pod záštitou amerického námorníctva, vyplával poručík DeLong zo San Francisca na lodi USS Jeannette s plánom nájsť čo najrýchlejšiu cestu na Severný pól cez Beringov prieliv. 

Popri zbieraní vedeckých dát a zvieracích exemplárov, v lete 1881 DeLong objavil tri ostrovy (DeLongove ostrovy). 

Loď narazila na ľad a nakoniec bola zničená a skončila na dne. DeLong a jeho posádka opustili loď a vydali sa na Sibír na troch malých loďkách. Po preplavení otvoreného mora prišli samostatne a jedna loď sa stratila, dodnes nebola nájdená. DeLongova loď dorazila na pevninu ale len dvaja muži ktorý išli pre pomoc prežili. Tretia loď pod vedením George W. Melvilla dorazila k delte rieky Lena a bola zachránená. DeLong zomrel na podvýživu blízko Mat Vay na Sibíri. Mellvile sa o rok neskôr vrátil a našiel DeLongove telo, aj telá ostatných z jeho posádky. Plavba si vyžiadala život 19. členov expedície, ako aj ďalších stratených mužov počas výskumov. 

V 1890 dôstojníci americkej armády venovali k pamiatke DeLonga a posádky USS Jeannette žulovo-mramorový pomník. Pomník navrhol George Partridge Colvocoresses. 24 stôp vysoká stavba sa nachádza na cintoríne americkej námornej akadémie, čnejúc sa na rieke Severn. 

Dve americké námorné lode boli na jeho česť pomenované USS DeLong, takisto aj DeLongove vrchy na severozápade Aljašky. 

De Long a päť jeho mužov sú pochovaný na Woodlawnskom cintoríne v Bronxe, v New Yorku.

## Iné projekty
 

Kategória:Narodenia v 1844
Kategória:Úmrtia v 1881
Kategória:Vojenské osobnosti USA
Kategória:Objavitelia USA
Kategória:Absolventi United States Naval Academy
Kategória:Príslušníci United States Navy
Kategória:Polárnici
Star Alliance

thumb|Logo Star Alliance.
**Star Alliance** je v súčasnosti (jún 2014) najväčšia aliancia leteckých spoločností. Založená bola v roku 1997 ako najstaršia aliancia na princípe spolupráce medzi leteckými spoločnosťami. Jej znak predstavuje prvých 5 leteckých spoločností, ktoré založili túto alianciu. Nimi boli: Air Canada, Lufthansa, Scandinavian Airlines System, Thajské Aerolínie a United Airlines.

## Členovia aliancie
K 27. júnu 2014 má 27 členov (v zátvorke sú uvedené aj dcérske spoločnosti):

* Air Canada, 14. mája 1997 (Canada Air Georgian, Canada EVAS Air, Canada Jazz Aviation, Canada Sky Regional Airlines, Canada Air Canada Jetz, Canada Air Canada Rouge
* Lufthansa, 14. mája 1997 (Air Dolomiti, Eurowings, Lufthansa CityLine)
* Thai Airways International, 14. mája 1997 (Thai Smile)
* United Airlines, 14. mája 1997 (Cape Air, Chautauqua Airlines, CommutAir, ExpressJet Airlines, GoJet Airlines, Mesa Airlines, Shuttle America, Silver Airways, SkyWest Airlines, Trans States Airlines)
* Air New Zealand, 3. mája 1995 (New Zealand Air Nelson, New Zealand Eagle Airways, New Zealand Mount Cook Airline)
* All Nippon Airways, 15. októbra 1999 (Air Japan, ANA Wings)
* Austrian Airlines, 26. marca 2000 (Austrian myHoliday, Tyrolean Airways)
* Singapore Airlines, 1. apríla 2000 (Silkair)
* Asiana Airlines, 28. marca 2003
* LOT Polish Airlines, 26. októbra 2003
* Air India, 11. júla 2004 (Air India Express, Air India Regional)
* Adria Airways, 18. novembra 2004
* Croatia Airlines, 18. novembra 2004
* ITA Airways, od 2026
* TAP Portugal, 14. marca 2005 (Portugalia, [PGA Express])
* Swiss International Air Lines, 1. apríla 2006 (Swiss European Air Lines)
* South African Airways, 10. apríla 2006 (Airlink, South African Express)
* Air China, 12. decembra 2007
* Turkish Airlines, 1. apríla 2008
* EgyptAir, 11. júla 2008 (EgyptAir Express)
* Brussels Airlines, 9. decembra 2009
* Aegean Airlines, 30. júna 2010 (Olympic Air)
* Ethiopian Airlines, 13. decembra 2011
* Avianca Holdings, 21. júna 2012 (Avianca Costa Rica, Avianca El Salvador, Avianca Guatemala, Avianca Honduras, Avianca Nicaragua, Avianca Peru, Avianca Brazil)
* Copa Airlines, 21. júna 2012 (Copa Airlines Colombia)
* Shenzhen Airlines, 29. novembra 2012
* EVA Air, 18. júna 2013 (Uni Air)

## Poznámky


## Zdroj
Star Alliance na Air4u.sk 
www.staralliance.com

Kategória:Letecké aliancie
HMMWV

thumb|Štandardná vojenská verzia s púštnou kamuflážou.
thumb|Humvee vybavený raketami SAM (zem - vzduch)
thumb|Humvee so snežnými pásmi
**HMMWV** alebo **High Mobility Multipurpose Wheeled Vehicle** (*Vysoko mobilné viacúčelové kolesové vozidlo*) je americké vojenské terénne vozidlo vyrábané firmou AM General. Je známe aj pod názvom **Humvee**, ktorý vznikol skomolením oficiálnej skratky americkými vojakmi.

## Vznik  a vývoj
Vozidlo začalo vznikať v roku 1979, kedy americká armáda vydala oficiálne požiadavky na nový terénny automobil, ktorý mal nahradiť už nepostačujúce Jeepy Willys a rôzne prerobené civilné vozidlá. Zákazku nakoniec získala firma AM General a Humvee začal slúžiť v americkej armáde v roku 1985. Stroje sa už počas testovania vyznačovali nízkou poruchovosťou. Jeho vývoj stále pokračuje. 

Vďaka operácii Púštna búrka v Perzskom zálive vošiel do povedomia amerického obyvateľstva. O toto vozidlo prejavil záujem aj Arnold Schwarzenegger (vlastník 5 áut Hummer) a prehovoril firmu AM General k výrobe civilnej verzie, ktorá je známa pod názvom Hummer.

Zo začiatku vozidlá HMMWV používali motor s objemom 6,2 l s trojstupňovou prevodovkou, od roku 1995 používajú 6,5 l motor so štvorstupňovou prevodovkou.

### Verzie HMMWV
***M998** – nákladné (dvojmiestna verzia)
***M1038** – nákladné (dvojmiestna verzia) s navijákom 
***M1043** 
***M1044** – s navijákom 
***M1045** – TOW (protitanková výzbroj)
***M1046** – TOW (protitanková výzbroj), s navijákom
***M997** – malá ambulancia
***M1035** – veľká ambulancia
***M1037**  
***M1042** 
***M1097** – opancierovaná verzia

## Používatelia
HMMWV používa mnoho ozbrojených zložiek po celom svete:
*22px Afganistan
* Albánsko (300)
*22px Argentína
* Čile (200+)
* Irak
* Izrael (1 000+)
* Litva
* Severné Macedónsko
* Maroko
* Mexico (1 000+)
* Poľsko (217 + 233 v budúcnosti)
* Rumunsko
* Saudská Arábia
* Slovensko (6) - slovenskí vojaci v Iraku používali šesť vozidiel tohto typu
* Slovinsko (30)
* Srbsko (50)
* Thajsko
* Turecko
* USA (30 000+)

## Referencie

## Iné projekty

## Externé odkazy
* Stránky výrobcu – AM General 

## Zdroj

Kategória:Vojenské vozidlá USA
Pražská zmluva (1973)

**Pražská zmluva** je označenie pre *Zmluvu o vzájomných vzťahoch medzi Československou socialistickou republikou a Spolkovou republikou Nemecka* (po nemecky *Vertrag über die gegenseitigen Beziehungen zwischen der Tschechoslowakischen Sozialistischen Republik und der Bundesrepublik Deutschland*). Zmluva bola podpísaná 11. decembra 1973 v Prahe, do platnosti vstúpila po výmene ratifikačných listín v Bonne dňa 19. júla 1974 a v októbri 1974 bola publikovaná ako vyhláška č. 94/1974 Zb.

## Obsah zmluvy
Pražská zmluva bola pokračovaním tzv. nemeckej východnej politiky (*Ostpolitik*) a nadväzovala na predtým uzavrené zmluvy Nemecka so ZSSR a Poľskom. Hlavným sporným bodom zmluvy bolo označenie Mníchovskej dohody z roku 1938. Nemecko uznávalo jej *neplatnosť*, zatiaľ čo Česko-Slovensko trvalo na formulácii *neplatnosť od samého počiatku*.

Pretože sa však Nemecko v prípade druhej formulácie obávalo následkov štátoprávneho i súkromnoprávneho charakteru, bol vo výslednom texte presadený nemecký „mäkší“ variant, uznávajúci Mníchovsku dohodu za neplatnú. Z takejto formulácie nevyplývali žiadne negatívne právne dôsledky pre žiadnu zo strán, ani materiálne nároky Česko-Slovenska. Ďalšími významnými bodmi zmluvy je zrieknutie sa násilia a uznanie nedotknuteľnosti hraníc. Tieto formulácie museli byť prispôsobené Varšavskej zmluve.

Podpísania zmluvy sa zúčastnili hlavy vlád oboch krajín Willy Brandt a Lubomír Štrougal a ministri zahraničných vecí Walter Scheel a Bohuslav Chňoupek. Zmluvou boli znovu nadviazané diplomatické styky medzi Česko-Slovenskom a Nemeckou spolkovou republikou. Oba štáty zároveň vyslovili záujem rozvíjať svoje vzájomné vzťahy v oblasti hospodárstva, vedy, vedeckotechnických stykov, kultúry, ochrany prostredia, športu, dopravy a iných stykov. 

## Sudety
Pražská zmluva sa vyhla sporným otázkam kompenzácie občanov Česko-Slovenska a práv sudetských Nemcov odsunutých z Česko-Slovenska po druhej svetovej vojne. Pražská zmluva sa tak stretla s nesúhlasom a sklamaním odsunutých.

## Externé odkazy
* Pražská zmluva na stránkach úradu vlády ČR (v češtine)
* Pražská zmluva, na stránkach DocumentArchiv.de (v nemčine)
* Bridging the Abyss  - Time Magazine, 24.12.1973 (v angličtine)
* Podpis zmluvy v Černínskom paláci , fotografia z stránok nadácie Willyho Brandta

Kategória:Dejiny Česko-Slovenska
Kategória:Medzinárodné zmluvy
Zmluva (1973)
Odkaz Dračích jazdcov

**Odkaz Dračích jazdcov** je fantasy edícia mladého amerického autora Christophera Paoliniho.

Prvý diel s názvom Eragon začal písať ako 15-ročný a vydal ho v roku 2001 s pomocou rodičov. Svoju knihu o mládencovi, ktorý nájde záhadný modrý kameň, z ktorého sa vyliahne dračica Zafira, chodil prezentovať do škôl, knižníc i médií. Kniha sa dostala k vydavateľovi A. Knopfovi z vydavateľstva Random House, ktorý sa ju rozhodol o dva roky na to vydať. Eragon sa stal celosvetovým bestsellerom a dočkal sa aj filmového spracovania.

Druhá časť Eldest vyšla v roku 2005. Trilógiu mala uzavrieť kniha s predpokladaným názvom Empire (Ríša), no  koncom roku 2007 Paolini uviedol, že sa rozhodol rozšíriť edíciu o štvrtú časť, pretože záver príbehu je priveľmi rozsiahly.

Tretí diel dostal meno Brisingr a na Slovensku vyšiel v roku 2009. Paolini tiež oznámil že v knihe sa odohrá nečakaná smrť. Štvrtý diel Inheritance má vyjsť na jar roku 2011.

## Pozri aj
* Eragon
* Eldest
* Brisingr
* Christopher Paolini
Daniel Škoviera

Prof. PhDr. **Daniel Škoviera**, PhD. (* 30. november 1946, Mikulášová – † 24. február 2021, Bratislava) bol slovenský klasický filológ, vysokoškolský pedagóg a prekladateľ starokresťanskej a humanistickej literatúry.

## Životopis
Narodil sa Jánovi a Márii Škovierovým v dedinke Mikulášová (Niklová) v okrese Bardejov. Jeho otec Ján Škoviera bol gréckokatolícky kňaz. Pochádzal zo štyroch detí – Marián (* 1945), Daniel (* 1946), Albín (* 1949), Martin (* 1957). Brat Albín Škoviera je vysokoškolský pedagóg, publicista, textár a skladateľ, Martin Škoviera je matematik a teoretický informatik na FMFI UK.

## Dielo
* Bardejovčan Valentín Ecchius a jeho učebnica Ars Versificandi. Príspevok k dejinám latinskej humanistickej literatúry na Slovensku (Bratislava 2002)

* *Preklady*
** Xenofón z Efezu: *Efezský príbeh o láske* (Bratislava 1977)
** Ammianus Marcellinus: *Rímske dejiny* (Bratislava 1988)
** Aurelius Augustinus: *O učiteľovi* (Bratislava 1995)
** Sv. Bazil Veľký: *Povzbudenie mladým. Listy I. (r. 357 – 374)* (Prešov 1999)
** Sv. Bazil Veľký: *Listy II. (r. 375 – 378). Hexaémeron* (Prešov 2002)

## Referencie

## Externé odkazy
* Doc. PhDr. Daniel Škoviera, CSc., Osobnosti mestskej časti Lamač, lamac.sk
* Daniel Škoviera. Hosť Dobrého rána, slovensko.rtvs.sk
*  Daniel Škoviera R. I. P., postoj.sk, autor: Albín Škoviera 

## Zdroj
* Ľudmila BUZÁSSYOVÁ – Erika JURÍKOVÁ: Daniel Škoviera – biografický portrét. In: Ideológia v premenách času v pamiatkach  gréckej a latinskej tradície. Zostavili Ľudmila BUZÁSSYOVÁ, Erika JURÍKOVÁ a Jana GRUSKOVÁ. Bratislava: Univerzita Komenského v Bratislave, 2018, s. 25 – 30. (ISBN 978-80-223-4626-9) (Dostupné online.)
* DANIEL ŠKOVIERA: Bibliografia publikovaných prác a výstupov (1973 – 2016), Filozofická fakulta UK

Kategória:Osobnosti z Mikulášovej
Kategória:Slovenskí klasickí filológovia
Kategória:Slovenskí prekladatelia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Peter Kuklica

Prof. PhDr. **Peter Kuklica**, CSc. (24. júl 1933, Zemianska Dedina – 12. november 2015) bol slovenský klasický filológ, vysokoškolský pedagóg a prekladateľ antickej literatúry.

## Dielo
**Slovník latinských skratiek* (Bratislava, 1995)
**Slovník stredovekej latinčiny* (Bratislava, 2000)
### Preklady
* Tukydides: *Dejiny peloponézskej vojny I – IV* (Bratislava, 1985)
* Kostas Asimakopulos: *Kedysi na stanici. Dráma v troch dejstvách* (Bratislava, 1983)
* Aristoteles: *Rétorika* (Martin: Thetis, 2009)
*Plutarchos Životopisy slávnych Grékov a Rimanov I a II diel (spolu s D. Škovierom) 

## Referencie

## Zdroj
* SNK: Peter Kuklica
*Plurarchos I a II diel – Životopisy slávnych Grékov a Rimanov, vydal Kalligram, s. r. o., Bratislava 2008, Vydávateľ László Szigeti, prvé vydanie. 

Kategória:Narodenia v 1933
Kategória:Slovenskí klasickí filológovia
Kategória:Slovenskí univerzitní profesori
Kategória:Slovenskí prekladatelia
Bojanský chrám

**Bojanský chrám** () je stredoveký chrám bulharskej pravoslávnej cirkvi, ktorý leží na samom okraji Sofie, hlavného mesta Bulharska. Východné krídlo chrámu bolo postavené v neskorom 10. a na začiatku 11. storočia. 

V roku 1979 bol chrám zapísaný do zoznamu svetového kultúrneho dedičstva UNESCO.

## Iné projekty

## Externé odkazy
* Oficiálny web chrámu

Kategória:Lokality Svetového dedičstva v Bulharsku
Kategória:Stavby v Sofii
Kategória:Stredoveké kostoly v Bulharsku
Kategória:Pravoslávne chrámy v Bulharsku
Kategória:Byzantská sakrálna architektúra v Bulharsku
Kategória:Kostoly zasvätené svätému Pantaleónovi
Miloslav Okál

Prof. PhDr. **Miloslav Okál**, DrSc. (* 1. december 1913, Slovany – † 22. február 1997, Bratislava) bol slovenský klasický filológ a prekladateľ antickej humanistickej literatúry.

## Životopis
Študoval na Filozofickej fakulte UK v Bratislave. V rokoch 1937-1941 pôsobil ako stredoškolský profesor v Liptovskom Mikuláši a Nitre. Od roku 1941 pracoval na FiF UK v Bratislave, kde bol vedúcim Katedry klasickej a semitskej filológie. V roku 1954 bol menovaný za univerzitného profesora a v roku 1961 získal titul Doktor vied.

V pedagogickej a prekladateľskej práci sa zameral na diela antických filozofov a latinských humanistov. Okrem iného preložil do slovenčiny veľké starogrécke eposy Ilias a Odysea. Napísal aj niekoľko vysokoškolských učebníc a vyše 100 štúdií z klasickej filológie.

## Diela
* *Filozof Seneca a apoštol Pavol* (Bratislava 1943)
* *Grécki atomisti a Epikuros* (Bratislava 1954)
* *Problémy aténskej demokracie a Aristofanes* (Bratislava 1969)
* *Život a dielo Martina Rakovského* - I. diel (Martin 1979)
* *Život a dielo Martina Rakovského* - II. diel (Martin 1983)

* *Preklady*
** *Marcus Aurelius* (Martin 1943)
** Aristoteles: *Poetica* (Martin 1944)
** Seneca: *Listy I.-II.* (Martin 1947)
** Aristofanes: *Oblaky* (Bratislava 1947)
** Plutarchos: *Životopisy* (Bratislava 1953)
** *Demokritos a iní grécki atomisti* (Bratislava 1953)
** *Životopisy slávnych filozofov I.-II.* (Bratislava 1954)
** Jan Amos Komenský: *Veľká didaktika* (Bratislava 1954)
** *Legendy a mýty starých Grékov* (Bratislava 1958)
** Aischylos: Pripútaný Prometheus (Bratislava 1961)
** Sofokles: Oidipus na Kolone (Bratislava 1961)
** Homér: *[[Iliada]]* (Bratislava 1961)
** Homér: *[[Odysea (Homér)|Odysea]]* (Bratislava 1966)
** Aristofanes: *Lysistrata, Acharňania, Zeny na Sneme, Vtáci, Plutos* (Bratislava 1966)
** Martin Rakovský: *Opera Omnia / Zobrané spisy* (Bratislava 1974)

## Externý zdroj
* *[[Encyklopédia Slovenska]]*

Kategória:Slovenskí klasickí filológovia
Kategória:Slovenskí univerzitní profesori
Kategória:Osobnosti zo Slovian
Konzervatívni demokrati Slovenska

**Konzervatívni demokrati Slovenska** (KDS) bola konzervatívna politická strana pôsobiaca na Slovensku, ktorú založili Vladimír Palko, František Mikloško, Pavol Minárik a Rudolf Bauer po odchode z Kresťanskodemokratického hnutia.

## Vedenie strany
* Vladimír Palko – predseda (bývalý)

V roku 2009 sa začala formovať mládežnícka platforma strany – Mladí konzervatívni demokrati Slovenska (Mladí KDS). Najvyšším výkonným orgánom Mladých KDS je predsedníctvo, ktoré sa skladá z 5 členov. Predseda Ľubomír Jančok (iniciátor myšlienky) viedol platformu od roku 2010 do marca 2012. Vtedy i ukončil celkové pôsobenie v Mladých KDS i v KDS - reakcia na neúspešný pokus KDS dostať sa do NRSR na Matovičovej kandidátke. Na jeho post nastúpil vtedajší podpredseda Ivan Lučanič. V pôvodnom zakladajúcom predsedníctve boli ešte: Vladimír Jan Kružík, Ľubomír Švorca a Jozef Liday.

## História
Stranu založili bývalí členovia Kresťanskodemokratického hnutia Vladimír Palko, František Mikloško, Pavol Minárik a Rudolf Bauer po tom, ako 21. februára 2008 vystúpili z KDH. Strana bola na ministerstve vnútra zaregistrovaná 22. júla 2008. V komunálnych voľbách 14. novembra 2014 za stranu kandidoval Rudolf Bauer na primátora Košíc. Potom, ako skončil druhý za víťazom volieb, kandidátom Smeru-SD Richardom Rašim, bola členmi strany KDS vymazaná z registru politických strán a tým zanikla.

## Volebné výsledky
Volebné výsledky z volieb do Národnej rady SR  a Európskeho parlamentu, v ktorých sa zúčastnila strana KDS.

* strana sa zúčastnila volieb v koalícii s OKS
** strana sa zúčastnila volieb v koalícii s NOVA a OKS

## Volebné preferencie
Volebné preferencie strany zatiaľ Štatistický úrad Slovenska nezaznamenáva.

## Referencie



Kategória:Zaniknuté politické strany na Slovensku
Varšavské staré mesto

**Varšavské staré mesto** () je najstaršia historická štvrť Varšavy. Je ohraničená Gdanským nábrežím na brehoch Wisly a ulicami Grodzka, Mostowa a Podwale. Patrí medzi najvýznamnejšie turistické atrakcie hlavného mesta.

## História
Varšavské staré mesto bolo založené v 13.storočí. Pôvodne bolo ohraničené hlineným valom, pred rokom 1339 ho opevnili tehlovými hradbami. Mesto vyrástlo okolo kráľovského hradu. Tržné (Staromestské) námestie vzniklo na konci 13. alebo na začiatku 14. storočia, spoločne s ulicou, ktorá spojovala hrad s novým mestom na severe.

Do roku 1817 bola najvýznamnejšou stavbou štvrte radnica postavená pred rokom 1429. Následne v roku 1701 ju dal prestavať Tylman z Gamerenu a v roku 1817 zbúraná. Od 19. storočia sú štyri strany Staromestského námestia pomenované po štyroch Poliakoch, ktorí tu kedysi žili: Ignacy Zakrzewski (juh), Hugo Kołłątaj (západ), Jan Dekert (sever) a Franciszek Barss (východ).

V 19. storočí stratilo Staré mesto v dôsledku rýchleho rozvoja Varšavy svoj význam obchodného a správneho centra mesta. Väčšina Starého mesta bola zanedbávaná a osídlená chudobnejšími obyvateľmi mesta. Miestne orgány sa o štvrť začali zaujímať až potom, keď Poľsko po 1. svetovej vojne znovu získalo samostatnosť.

V roku 1918 sa kráľovský hrad stal znova sídlom najvyšších štátnych orgánov, tentoraz poľského prezidenta a jeho úradu. Koncom 30. rokov, keď bol starostom Stefan Starzyński, začali mestské orgány prinavracať Starému mestu jeho bývalú krásu. Čiastočne bol obnovený barbakán a Staromestské námestie. Snahy o obnovu však ukončil začiatok 2. svetovej vojny.

Počas invázie do Poľska (1939) bola väčšina štvrte vážne poškodená nemeckou Luftwaffe, ktorá zámerne cielila na obytné a historicky významné oblasti v rámci teroristického bombardovania. Po dobytí Varšavy boli časti Starého mesta obnovené, ale hneď po Varšavskom povstaní (august – október 1944) nemecká armáda celú štvrť systematicky zapálila a zničila. Povstanie pripomína socha „malého povstalca“, ktorá stojí na historických hradbách Starého mesta.

Po 2.svetovej vojne bolo Staré mesto ešte raz do detailov obnovené. Na obnovu sa použil všetok využiteľný materiál. Sutinu preosiali a získané ozdobné súčasti vsadili na pôvodné miesta. Na rekonštrukciu sa použila veduta Bernarda Bellota z 18. storočia rovnako ako študentské medzivojnové kresby.

## Pamiatka svetového kultúrneho dedičstva UNESCO

Varšavské staré mesto bolo v roku 1980 zapísané do zoznamu svetového kultúrneho dedičstva UNESCO. ako "výnimočný príklad takmer úplnej rekonštrukcie historického vývoja od 13. do 20. storočia".

## Galéria

Obrázok:Warsaw 07-13 img18 View from StAnne Church tower.jpg|Varšavské staromestské námestie
Obrázok:Warszawawz5.jpg|Dom v Starom meste
Obrázok:Old Town Warsaw waf-2012-1501-31(1945).jpg|Námestie v roku 1945
Obrázok:Warsaw wwII.jpg|Pamätník hrdinom Varšavského povstania


## Iné projekty

## Externé odkazy
* Fotografie z Varšavského starého mesta 

Kategória:Varšava
Kategória:Lokality Svetového dedičstva v Poľsku
Recepčný zákon

**Recepčný zákon** alebo **recepčná norma** môže byť:
* všeobecne: zákon, ktorým sa uskutočňuje recepcia, teda prevzatie jednotlivých pravidiel alebo celej právnej sústavy jednej krajiny druhou krajinou, pozri pod recepcia (právo)
* špecificky napr.:
** tzv. recepčný zákon (1918)
** tzv. recepčný zákon (1992)
Nonsens

**Nonsens** je žáner lyrickej poézie vyznačujúci sa zdanlivo nezmyselnými prvkami. Výraz pochádza z anglického výrazu *nonsense* (nezmysel). Nonsens vznikol v anglickej poézii (známym predstaviteľom je L. Carroll - Alica v Krajine zázrakov). Nonsens z estetických a štylistických kategórií využíva paradox, grotesknosť, absurdnosť, čerpá z ľudovej slovesnosti. Využíva slovné hračky, riekanky a pod. pripomínajúce folklór.

V slovenskej poézii nájdeme nonsens v tvorbe Válka a Feldeka (detská literatúra). Napr. Feldek: Hra pre tvoje modré oči, v ktorej v cirkuse zeleniny v záhrade vystupujú fazuľa, kukurica, cibuľa... V slovenskej poézii nájdeme nonsens v tvorbe Miroslava Válka, Ľubomíra Feldeka, Štefana Moravčíka, Tomáša Janovica a Jána Navrátila.

Kategória:Literárne pojmy
Kategória:Básnické formy
Roger de Bussy-Rabutin

**Roger de Rabutin, [[gróf]] z Bussy**, zvaný **Bussy-Rabutin** (* 13. apríl 1618, zámok Épiry, Saint-Émiland, Francúzsko – † 9. apríl 1693, Autun, Francúzsko) bol spisovateľ, známy pre svoj zmysel pre humor a iróniu.

## Životopis
Bussy-Rabutin sa narodil ako tretí syn Léonora de Rabutin, avšak smrť jeho dvoch starších bratov spôsobila, že sa práve on stal dedičom rodinného majetku. Po ukončení štúdií u jezuitov v Autun a štúdiách v Paríži, vstúpil mladý Bussy-Rabutin vo svojich šestnástich rokoch do armády, zúčastnil sa viacerých výprav a neskôr pokračoval vo vojenskej kariére svojho otca, ktorá mu dopomohla až k miestu kráľovského poručíka.  

Sám tvrdil, že jeho dve ambície sú stať sa "cestným mužom" a zasvätiť svoj život kariére vojaka. V roku 1643 sa oženil so sesternicou Gabrielle de Toulongeon a na niekoľko rokov opusti armádu. Jeho manželka však v roku 1646 pri pôrode umiera, a tak sa Bussy-Rabutin vrhá do dobrodružstva únosu bohatej vdovy Madame de Miramion, ktorý nedopadne podľa očakávania, a tak sa gróf hneď ožení s Louise de Rouville.

V roku 1659 sa Bussy zúčastnil škandalóznych orgií počas svätého týždňa a dostal sa tak do nemilosti kráľa. Uchýlil sa na rodnú zem, na zámok v Bussy-le-Grand, v Burgundsku a začal sa venovať ďalšej záľube, písaniu *Milostných poviedok Galov*, milostných historiek bohatých dám kráľovského dvora: chcel tak pobaviť svoju milenku, markízu de Montglas. Táto veselá zbierka poviedok voľne kolovala obsahujúc veľké množstvo apokryfov. Avšak zbierka sa dostane do rúk istej grófky, ktorá ju doplní o ďalšie historky a zbierku oficiálne vydá, avšak pod menom Roger de Bussy-Rabutin. Prirodzene, výtlačok sa dostal do rúk Ľudovíta XIV. a spôsobil veľký škandál, ktorý uvrhol grófa Bussy-Rabutin na niekoľko mesiacov do Bastilly.

Po prepustení sa uchýlil do exilu na svoj zámok v Burgundsku. Počas sedemnástich rokov exilu sa neustále pokúšal získať späť kráľovu milosť, avšak neúspešne, až neskôr dostal pozvánku na kráľovský dvor pri príležitosti inaugurácie zámku vo Versailles, avšak Bussy-Rabutin vidiac kráľov nezáujem o jeho osobu sa nakoniec sklamaný vrátil na zámok v Burgundsku, kde sa obklopil mnohými maľbami pripomínajúcimi život na kráľovskom dvore a v armáde.

Bussy-Rabutin je taktiež autorom *Genealógie rodu Rabutin*, ktorá bola vydaná až v roku 1867, naopak jeho *Úvahy o vojne* boli vydané prvýkrát už v roku 1746.

Jediný syn grófa sa stal biskupom v Luçon.

## Diela
* *Milostné poviedky Galov* (Histoire amoureuse des Gaules, 1666) 
* *Zemepisná mapa kráľovského dvora a iné galantnosti* 
* *Pamäti* 
* *Listy pána Roger de Rabutin, grof z Bussy* 
* *Prejav k rodine*

## Iné projekty

## Externé odkazy
* bussy-rabutin.monuments-nationaux.fr 

 

Kategória:Členovia Francúzskej akadémie
Kategória:Francúzski spisovatelia
Jednobran

**Jednobran** alebo **dvojpól** je výraz z elektrotechniky, ktorým sa označuje súčiastka alebo obvod s dvoma pólami - s dvoma elektrickými prípojnými bodmi. Obvod chápeme ako čiernu skrinku (nie je dôležité, čo je dnu, ale ako reaguje na vonkajšie podnety). Zložením viacerých jednobranov do jedného obvodu vznikne opäť jednobran, len sa zmení jeho charakteristika. Jednobrany sa opisujú rovnicami (obvykle veľmi zložitým výrazom).

Podľa orientácie napätia a prúdu sa jednobran (dvojpól) môže chovať ako zdroj (batéria, akumulátor, fotočlánok atď.), alebo ako záťaž - spotrebič (odpor, impedancia a pod.). Pri niektorých dvojpóloch je ich VA charakteristika závislá aj od ďalších veličín (tlak, teplota, osvetlenie). V takom prípade hovoríme o riadenom dvojpóle. Jednobran môže byť aj veľmi zložitý obvod obsahujúci rôzne prvky (odporové, akumulačné ...).

***Lineárny jednobran** - funkčná závislosť medzi obvodovými veličinami je lineárna
***Nelineárny jednobran** - funkčná závislosť medzi obvodovými veličinami je nelineárna. Pre nelinearitu dvojpólu stačí nelinearita jednej zo súčiastok, z ktorých sa obvod skladá. 
***Komplexný jednobran** - ide o komplexnú veličinu (obsahuje reálnu a imaginárnu zložku) popisujúcu zdanlivý odpor súčiastky a fázový posuv napätia oproti prúdu pri prechode harmonického striedavého elektrického prúdu danej frekvencie. 
***Symetrický jednobran**- jeho funkčná charakteristika medzi obvodovými veličinami je symetrická
***Aktívny jednobran** / **pasívny jednobran** - obsahuje / neobsahuje aktívne prvky.

## Zjednodušenie jednobranu
**Théveninova veta* hovorí: Akýkoľvek aktívny lineárny jednobran je možné nahradiť sériovým zapojením ideálneho zdroja napätia Un a odporom Rn. Pričom Un je napätie naprázdno na svorkách pôvodného zdroja a Rn je jeho vnútorný odpor.
*Podľa *Nortonovej vety* je možné akýkoľvek aktívny jednobran nahradiť ideálnym zdrojom prúdu In zapojeným paralelne k vnútornému odporu pôvodného jednobranu. Náhradný prúd In sa rovná prúdu, ktorý prechádza svorkami pôvodného jednobranu pri ich spojení nakrátko.

Pri výpočte náhradného odporu Rn  nahradíme všetky zdroje elektrickej energie obsiahnuté v zjednodušovanej časti ich vlastnými Ri. Ideálny zdroj napätia : Ri = 0 = skrat, ideálny zdroj prúdu : Ri = nekonečno - rozpojený obvod.

Kategória:Elektrotechnika
Dundalk

**Dundalk** (ír. *Dún Dealgan*) je mesto v severovýchodnej časti Írskej republiky, v grófstve Louth. Je správnym strediskom grófstva, leží približne  od hranice so Severným Írskom. Má rozlohu  a žije tu 29 037 obyvateľov (2006), v rámci aglomerácie 35 085 obyvateľov.

Mesto je lokalizované pri ústí rieky Castletown do zálivu Dundalk Bay v Írskom mori, intravilánom mesta preteká aj rieka Blackwater. Leží na hlavnej železničnej i diaľničnej (M1) trase Dublin - Belfast, na križovatke ciest N52, N53, R132, R171, R172, R177 a R178. Nachádza sa tu tiež prístav - Dundalk Harbour.

Dundalk je sídlom Dundalk Institute of Technology. Z mesta pochádza známa hudobná skupina The Corrs.

## Iné projekty

Kategória:Mestá v grófstve Louth
Lineárne písmo A

[thumb|Lineárne písmo A na hlinených tabuľkách ([Santorín |Santorini)]]
**Lineárne písmo A** alebo **krétske lineárne písmo A** je písmo, ktoré používala v prvej polovici 2. tisícročia pred Kr. minojská civilizácia. Je dodnes nerozlúštené. 

Lineárne písmo A sa pravdepodobne vyvinulo z obrázkového (piktografického) písma, ktoré sa na minojskej Kréte používalo okolo roku 1750 pred Kr. Svoje pomenovanie dostalo podľa toho, že sa jednotlivé znaky písali v riadkoch a pôvodné obrázkové znaky sa zjednodušili. 

Dodnes sa našlo niekoľko tisíc tabuliek po celom Grécku a na Kréte. Odborníci odhadujú, že lineárne písmo A sa (na rozdiel od lineárneho písma B, ktoré sa používalo výhradne pre hospodárske účely) používalo na zaznamenávanie hospodárskych údajov, ale aj pre náboženské texty a pravdepodobne aj pre zaznamenávanie literárnych a iných textov.

Z lineárneho písma A sa vyvinulo lineárne písmo B, ktoré používali mykénski Achájci a ktoré v roku 1952 rozlúštil Michael Ventris a John Chadwick.

## Iné projekty
 

## Literatúra
* Some preliminary remarks on the decipherment of Linear A. By Jan G. P. Best, ISBN 90-256-0625-3
* Roger D. Woodard, Greek Writing from Knossos to Homer. New York: Oxford University Press (1997). ISBN 0-19-510520-6 (Review.)
* G.J.K. Campbell-Dunn, Who were the Minoans, an African Answer. USA: Authorhouse Press (2006).

Kategória:Grécko
Kategória:Písmo
Drogheda

**Drogheda** (ír. *Droichead Átha*) je mesto vo východnej časti Írska, v grófstve Louth. Má rozlohu ? km² a žije tu 28 973 obyvateľov (2000), v aglomerácii 35 090 obyvateľov.

Mesto leží na rieke Boyne,  severne od Dublinu a  južne od Dundalku, na hlavnej železničnej a diaľničnej (M1) trase do Belfastu, na križovatke ciest N51, R108, R132, R150, R152, R166, R168. 

Je to významné priemyselné centrum s prístavom a v súčasnosti sa rozrastá aj za hranice grófstva Louth, na územie susedného grófstva Meath.  západne od mesta sa nachádza historicky významná lokalita Oldbridge, kde sa odohrala Bitka pri Boyne (1690). V meste sa narodil herec Pierce Brosnan.

Kategória:Mestá v grófstve Louth
Kategória:Prístavné mestá Írskeho mora
Pylos

thumb|Pylos
**Pylos**, gr. *Πύλος*, alebo do 19. storočia * Νεόκαστρο-Neokastro (Nová pevnosť)*, tal. *Navarino*, je meno zálivu a mestečka na západnom pobreží Peloponézu, v kraji Messinia. V súčasnosti je hlavným mestom okresu Pylia. Mesto Pylos má 2 561 obyvateľov, okres Pylia má  5 402 obyvateľov (2001). 

Mesto Pylos má bohatú históriu, ktorá siaha až do mykénskeho obdobia. Stalo sa miestom dvoch významných vojenských bitiek:

* bitka pri Pyle v roku 425 pred Kr. počas peloponézskej vojny
* bitka pri Navarine v roku 1827 počas Gréckej vojny za nezávoslosť.

## Dejiny
Pylos sa spomína už v Homérovej Iliade ako sídlo kráľa Nestora. Podľa Homéra patril Nestor k najstarším účastníkom trójskej vojny (prežil už tri generáciemal teda viac ako 90 rokov) a preto si ho Achájci veľmi vážili. Vystupoval vždy rozvážne a umiernene.

V roku 1952 archeológovia Carl Blegen a Konstantinos Kuruniotis objavili na brehu morskej zátoky rozsiahly palác z bronzovej doby, ktorý stotožnili s Nestorovým palácom. V Pyle sa našli aj tabuľky s lineárnym písmom B, ktoré svedčia o vojenskom nebezpečenstve na konci 13. storočia pred Kr. Podľa týchto tabuliek bolo územie mesta a morské pobrežie rozdelené na asi desať vojenských sektorov, ktorým velili jednotliví vojenskí náčelníci a tým boli pridelené určité vojenské jednotky a bojové vozy.
Tento palác patrí medzi najdôležitejšie mykénske pamiatky a v dobe mykénskej to bolo dôležité kultúrne centrum. Palác sa skladal z viacerých budov, ako budova kráľa a budova kráľovnej. V okolí paláca sa pestovalo hrozno. Palác bol koncom mykénskej doby zničený Dórmi, ktorí sa tu aj usadili.

thumb|''Kostol Nanebovzatia Panny Márie'' v meste Pylos
V klasickom staroveku význam mesta upadol, patrilo pod spartský vplyv. V 6 stor. sa mesto nazývalo *Zonklos*, no v rovnakej dobe bolo vyplienené Avarmi a Slovanmi, od tej doby sa nazýva *Navarino*, od gréckych slov *Neo Avarino, teda nové Avarovo*. Takto sa mesto volalo aj za benátskej doby, kedy sa význam zvýšil a pokračoval aj počas tureckej doby. Za čias benítskej vlády sa mesto nazývalo *Zonklos* (tal. *Zonclo*), alebo *Navarino*. Turecký cestovateľ Evliya Çelebi v 16. storočí spomína, že mesto má pekné veľké námestie (platia), kde sa schádzajú obyvatelia a hrajú rôzne stolné hry a celé mesto je v tieni stromov a viničov. V 19. storočí, počas Gréckej vojny za nezávislosť mesto oslobodili grécki revolucionári, bratia Jeorgakis a Nikolaos Ikonomidisovci. Mesto však neskôr znovu získal Ibrahim Paša, no v konečnej námornej bitke, práve pri Navarine boli Turci zničení protitureckou koalíciou. Po oslobodení bol mestu vrátený staroveký názov Pylos, dovtedy sa používalo meno *Neokastro*. 

## Iné projekty

## Externé odkazy
* Oficiálna stránka 

Kategória:Staroveké Grécko
Kategória:Mestá v Grécku
Čerenec (vodné dielo)

**Vodné dielo Čerenec** na potoku Holeška sa nachádza severozápadne od mesta Vrbové po obec Prašník. Je vybudované pre zníženie povodňovej vlny Holešky a Dudváhu, zabezpečenia odberu vody pre priemysel a poľnohospodárstvo, nadlepšenia minimálnych prietokov Holešky a vytvorenia podmienok pre rekreáciu.

*Začatie výstavby: 1961
*Začatie plnenia nádrže: 1964

## Hydrologické pomery
*Plocha povodia: 61,0 km²
*Priemerný ročný úhrn zrážok: 750 mm

Charakteristické prietoky v priehradnom profile:

*Q364 - 40,0 m³.s-1
*Q100 - 40,0 m³.s-1

## Konštrukčné riešenie
Zemná priehrada je homogénna, sypaná zo spraše. Sklon svahu na návodnej strane od päty po bermu je 1:2,5 a vyššie 1:2. Vzdušný svah od päty má sklon 1:3 potom 1:2. Návodný svah spevňuje betónová dlažba 50x50 cm a vzdušný svah spevňuje trávny porast. Pozdĺž vzdušnej päty je drenáž, ktorá zaúsťuje z každej strany do vývaru dnového výpustu.

Parametre priehrady:

*Kóta koruny 
*Výška nad dnom údolia 12,5 m
*Dĺžka v korune 279,0 m
*Šírka v korune 7,0 m
*Max. šírka v päte 73,0 m

Parametre nádrže:

*Kóta max. prevádzkovej hladiny 
*Kóta min. prevádzkovej hladiny 
*Maximálna zatopená plocha 0,46 km²
*Celkový objem 1,680 mil. m³, z toho:
**retenčný 0,840 mil. m³
**zásobný 0,705 mil. m³
**stály 0,135 mil. m³

*Maximálna hĺbka vody: 7,5 m

Funkčné zariadenia sa skladajú z bezpečnostného priepadu, dnového výpustu a odberného zariadenia. Bezpečnostný priepad s hradiacim zariadením ja na pravej strane priehrady. Z priepadu a vývaru sa voda odvádza 84,2 m dlhým sklzom, ktorý má sklon 9,32% a vyúsťuje do koryta Holešky. Uzáver priepadu je klapka 6,2 x 1,7m. Pevnú časť tvorí 19,0 m dlhé betónové teleso.

Dnový výpust a odberné zariadenie sú z obetónovaného železobetónového potrubia *Vianina* s priemerom 1400 mm.

Kapacita dnového výpustu pri maximálnej hladine je 15,6 m³.s-1.

Súčasťou dnového výpustu a odberného zariadenia je odberná veža, v ktorej sú umiestnené dva posúvače dnového výpustu s priemerom 1400 mm.

Odberné potrubie má priemer 400 mm, vedie sa rovnobežne s dnovým výpustom.

## Iné projekty

## Použité zdroje
* informačná tabuľa v lokalite hrádze

Kategória:Vodné diela na Slovensku
Kategória:Okres Piešťany
Kategória:Povodie Dudváhu
Kategória:Vrbové
Kategória:Brezovské Karpaty
Kategória:Vodstvo v okrese Piešťany
AnimeSHOW

**AnimeSHOW** je medzinárodný festival anime, mangy, comicsu, sci-fi a japonskej kultúry. Je to v poradí tretí festival z rodiny Comics Salónu a IstroCONu. Spolu s Comics Salónom je najväčším conom na Slovensku. V roku 2014 sa AnimeSHOW konalo spolu so štvrtým festivalom danej rodiny – s GAME EXPO. Na festivale sa v roku 2014 uskutočnila aj súťaž v cosplayi, karaoke, DDR a kreslení. Najbližší AnimeSHOW sa bud konať 28. až 30. marca 2025 v DK Ružinov.

## História
*AnimeSHOW 2008 (23. február 2008)
*AnimeSHOW 2009 (13. – 14. marec 2009)
*AnimeSHOW 2010 (12. – 13. marec 2010)
*AnimeSHOW 2011 (18. – 20. marec 2011)
*AnimeSHOW 2012 
*AnimeSHOW 2013 (15. – 17. marec 2013) 6. ročníka sa zúčastnilo 
* AnimeSHOW 2014 (21. –  23. marec 2014) v Istropolise V roku 2014 bola novinkou sekcia Kórea v rámci ktorej sa uskutočnila aj prehliadka K-popových skupín z okolitých krajín, ktoré predviedli choreografie známych kórejských skupín.
* AnimeSHOW 2024 22. – 24. marec 2024, Dom kultúry Ružinov 17. ročník
* AnimeSHOW 2025 sa bude konať v termíne 28. až 30. marca 2025 v DK Ružinov.

## Referencie

## Externé odkazy
*Oficiálna webová stránka podujatia

Kategória:Festivaly na Slovensku
Kategória:Komiksy
Kategória:Kultúra v Japonsku
Kategória:Manga a anime
Kategória:Cony
The Faces

**Faces** (alebo aj **The Faces**) bola britská rocková skupina, ktorá vznikla z kapely Small Faces po tom, ako z nej odišiel Steve Marriott do formácie Humble Pie. Zvyšní členovia Small Faces - Ronnie Lane (basgitara), Ian McLagan (klávesy) a Kenney Jones (bicie a perkusie) - sa spojili s bývalými členmi skupiny The Jeff Beck Group Ronom Woodom (gitara) a Rodom Stewartom (spev) a začali vystupovať pod novým názvom  *Faces*.

Skupina Faces vydala štyri štúdiové albumy a na jeseň roku 1975 absolvovala spoločné koncertné turné. Súčasne s fungovaním v skupine Faces Rod Stewart začal svoju sólovú kariéru a v poslednom roku účinkovania skupiny gitarista Ron Wood začal hrávať s kapelou Rolling Stones.

## Diskografia
### Štúdiové albumy
* 1970 - *[[First Step]]*  
* 1971 - *[[Long Player]]*  
* 1971 - *[[A Nod Is as Good as a Wink...To a Blind Horse]]*  
* 1973 - *[[Ooh La La]]*   

### Koncertné albumy
* 1974 - *[[Coast to Coast: Overture and Beginners]]*

### Kompilácie
* 1972 - *[[Rod Stewart and the Faces]]* 
* 1976 - *[[Snakes and Ladders / The Best of Faces]]*  
* 1999 - *[[Good Boys... When They're Asleep]]* 
* 2004 - *[[Five Guys Walk into a Bar...]]* 
 
## Referencie


## Iné projekty

 
Kategória:Britské hudobné skupiny
Ardee

**Ardee** (ír. *Baile Átha Fhirdhia*) je mesto v severovýchodnej časti Írskej republiky, v grófstve Louth. Žije tu 4 301 obyvateľov (2006).

Mesto leží na rieke Dee,  na juhozápad od Dundalku a cca  na severozápad od Droghedy, na križovatke ciest N2, N33, N52, R170 a R171.  na západ od mesta prechádza hranica s grófstvom Meath. 

Kategória:Mestá v grófstve Louth
Dunleer

**Dunleer** (ír. *Dún Léire*) je mesto v severovýchodnej časti Írska, v grófstve Louth. Žije tu 2 340 obyvateľov (2006).

Leží na rieke White River,  severne od Droghedy a  južne od Dundalku, na hlavnej železničnej i diaľničnej (M1) trase Dublin - Belfast, taktiež na križovatke ciest R132, R169 a R170.

Kategória:Mestá v grófstve Louth
OrCAD

**OrCAD** ja softvérový nástroj v prevažnej miere používaný pre návrh elektrických zariadení. Softvér je využívaný hlavne pri tvorbe dokumentácie elektronických zariadení pre výrobu plošných spojov aj pre automatizované systémy. Taktiež umožňuje kreslenie elektrických schém a ich simuláciu.

Názov OrCAD je zložený zo slov ''Or''egon a *[[Computer-aided design|CAD]]*.

Skupina výrobkov OrCAD je v plnom vlastníctve spoločnosti Cadence Design Systems. Najnovšie verzie obsahujú databázy bežných integrovaných obvodov triedene podľa výrobcov. Taktiež je možné stiahnuť si knižnice puzdier od výrobcov, ako Analog Devices alebo Texas Instruments.

## Produkty
* Capture CIS
* PSPICE

## Externé odkazy
* OrCAD – oficiálna stránka
* Cadence Design Systems – oficiálna stránka

Kategória:Elektronika
Zeler voňavý

**Zeler voňavý** (iné názvy: **zeler obyčajný**, **[[zeler]]**; ) je dvojročná bylina z čeľade zelerovité. 

Je to obľúbená zelenina, pestovaná pre svoje buľvy a listy. List zeleru pôsobí močopudne, je vhodný pre reumatikov a diabetikov, upokojuje a podporuje trávenie. Je to výrazná korenina balkánskej, stredomorskej, americkej a anglickej kuchyne. Zelerová vňať aj semeno sú súčasťou koreninových zmesí na grilovanie.

## Systematika
Zeler voňavý (Apium graveolens)
*zeler voňavý buľvový (zeler buľvový; Apium graveolens var. rapaceum) 
*zeler voňavý listový (zeler vňaťový; Apium graveolens var. secalinum)
*zeler voňavý pravý (zeler pravý; Apium graveolens var. graveolens)
*zeler voňavý stopkový (zeler stopkový; Apium graveolens var. dulce)

## Nutričná hodnota zeleru (na 100 g)
*voda: 95 g 
*energia: 57 kJ 
*proteíny: 0,7 g 
*tuky: 0,2 g 
*cukry: 2 g 
*vláknina: 1,6 g 
*vitamín C: 3 mg

## Referencie

## Pozri aj
* Zeler
* Korenina
* Zelenina

## Iné projekty

## Galéria

Kategória:Zelerovité
Kategória:Koreňová zelenina
Kategória:Listová zelenina
Kategória:Koreniny
Kategória:Najmenej ohrozené druhy
Kategória:Liečivé rastliny
Nasávanie

Nasávanie pri štvortaktnom spaľovacom motore vzniká pri pohybe piesta z HÚ (hornej úvrate) do DÚ (dolnej úvrate). Sací ventil je otvorený a do spaľovacieho priestoru sa nasáva pri benzínovom motore zmes paliva a vzduchu. Pri vznetovom motore čistý vzduch. Zmiešavanie benzínu so vzduchom prebieha v karburátore.
Surdok

**Surdok** je mestská časť mesta Prešov, nachádza sa približne 5 km od centra. V Surdoku sa nachádza kaplnka zasvätená Svätým Petrovi a Pavlovi z roku 1943. K Surdoku patria ulice: K Surdoku, Surdok a Pri kostole. Táto mestská časť má okolo 330 obyvateľov. Názov pravdepodobne Surdok z maďarského szurdok = kaňon, roklina, údolie, strž. Hlboké jarky a rokliny nad Surdokom potvrdzujú domnienku.

## Iné projekty

Kategória:Mestské časti Prešova
František Tomášek

**František Tomášek** môže byť:

* pražský arcibiskup a český prímas (1899 – 1992), pozri František Tomášek (kardinál)
* český politik (1869 – 1937), prvý predseda Revolučného národného zhromaždenia Republiky československej, pozri František Tomášek (politik)

Tomášek, František
Základy (stavba)

**Základy** sú spodná, často podzemná časť stavby, ktorá prenáša zaťaženie budovy do základovej škáry. Základová škára je plocha, kde sa stretáva základ a podzákladie. Skladajú sa z monolitického a prefabrikovaného betónu, alebo betónových debniacich tvárnic. Pri návrhu berieme do úvahy zaťaženie, únosnosť, podzákladie a hladinu podzemnej vody. 

## Rozmery
Hĺbka základovej škáry je v rozpätí od 800 do . Pod nosnými stenami 800 až  od upraveného terénu a pod priečkami minimálne 400. Pod obvodovým múrom budovy sa vonkajšie základové pásy rozširujú o  dovnútra a pod priečkou  na každú stranu.

## Rozdelenie
Základy rozdeľujeme podľa únosnosti základovej pôdy na plošné (základové pásy, pätky, rošty a dosky) a hlbinné (pilóty, kesóny, studne, šachtové piliere) a podľa materiálu na základy z lomového kameňa a z prostého železobetónu. Podľa umiestnenia môžu byť horizontálne (základové pásy, základová doska) alebo vertikálne (pilótakesóny). Väčšinou sú zložené z betónu priemernej triedy a bez výstuže. Základová škára pre základové pásy musí byť dostatočne hlboká a to z hľadiska únosnosti zeminy a nezamŕzajúcej hĺbky. Opakom môže byť zakladanie budovy v horších podmienkach ako slabá únosnosť zeminy, svah a vysoké zaťaženie. 

## Plošné základy
### Základový pás
Je konštrukcia, ktorá je umiestnená pod hlavné nosné múry budovy. Umiestňuje sa aj pod miesta s väčším zaťažením, napríklad pod komín alebo schodisko.

### Základová päta
Navrhuje sa na založenie skeletových konštrukcií. Pôdorys pätky môže byť obdĺžnikový, štvorcový alebo kruhový. Môžu byť jednostupňovité alebo viacstupňovité. Používa sa prostý betón alebo železobetón. 

### Rošty
Je to sústava navzájom kolmých základových pásov, ktorá sa navrhuje pre skeletové konštrukcie. 

### Základové dosky
Zaberajú rozsah celej stavby. Navrhujú sa v miestach, kde je základová škára trvalo pod hladinou spodnej vody. 

## Hlbinné základy
Navrhujú sa pre atypické objekty vo veľmi zlých základových podmienkach s prítomnosťou podzemnej vody. 

### Mikropilóty
Je špeciálny druh zakladania. Vytvárajú sa vŕtaním alebo baranením. Pri vŕtaní sa do vrtu vloží výstuž tzv. armovací kôš a vyplní cementovým mliekom alebo betónom. Stavby sa zakladajú na pilóty hlavne pri slabej úložnosti a únosnosti zeminy alebo pri veľkej horizontálnej ploche.

### Pilóty
Rozdeľujeme ich na opreté a plávajúce. Podľa materiálu ich delíme na drevené, betónové, železobetónové a oceľové. 
náhľad|spôsob zakladania pilótami

### Kesóny
Kesóny sú duté konštrukcie bez dna, ktoré sa využívajú pri zakladaní pod vodou, napríklad pri stavbe mostov. 

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

## Iné projekty

Kategória:Stavebníctvo
Panel

**Panel** môže byť:
* prefabrikovaný diel
* súčasť prístroja, zväčša ovládacia
* stena, tabuľa na vystavovanie
* hovorový názov pre panelovú diskusiu